আমরা সমাজে এখনো নারীকে পণ্য হিসাবে দেখতে অভ্যস্ত। বলা যেতে পারে এই আফিমে বুদ হয়েই আমরা নারীর বিভিন্ন কর্মকান্ড বিবেচনা করে থাকি। যে কোন অপরাধের দায় নারীর, এই বিশ্বাস থেকেই আমরা এখনো তাদেরকে বিচার করি। বিচারটি যে যথার্থ নয় লেখক বেশ সাবলীল ভাষায় সে কথা বলেছেন। আর যা বলতে চেয়েছেন তাতে কোন রাখঢাক নেই। ‘তবুও কাটে আঁধার’ বইটিতে ১৬ টি প্রতিবেদন সংযোজন রয়েছে। যার প্রথমটি হচ্ছে ‘আত্মহত্যায় সমাধান নেই’, আর শেষটি হচ্ছে ‘সালিশের কালো থাবায় বিপর্যস্ত নারী জীবন’।